《代外赠别毛大可》
清代·王端淑

西泠月落板桥霜，衰柳长堤祇自伤。几日穷愁兼别怨，一帆秋色带斜阳。

浮云影逐离亭路，归雁声凄碧草塘。学采芙蓉江上去，黯然回首恨茫茫。

作者简介：浙江山阴人，字玉映，号映然子。丁肇圣妻。工诗文，善书画，长于花草。亦通史学。曾辑编《名媛文纬》、《诗纬》、《史愚》。著有《吟红集》、《留箧集》、《恒心集》。